open-index/open-wikipedia-markdown huggingface dataset:
Rytų jūra

**Rytų jūra** (, ) – Mėnulio jūra, esanti matomosios Mėnulio pusės vakarinėje riboje su nematomąja puse. 

Rytų jūros baseinas yra geriausias Mėnulio smūginio baseino pavyzdys, turintis tris aiškius žiedus aplink jūrą, kuri sudaro apie 50 % viso baseino ploto. Tai jauniausias žinomas Mėnulio smūginis baseinas, susidaręs prieš 3,8 mlrd. metų, kai į Mėnulį įsirėžė, spėjama, 70 km skersmens meteoritas, skriejęs 40 000 km/val. greičiu. Jūrą baseino centrinėje dalyje vėliau sudarė išsiveržę lavos srautai. Jūros lavos bazaltai pasižymi aukštu ir vidutiniu titano oksidų kiekiu (iki 10 % ir daugiau masės). 

Rytų jūros skersmuo 375 km. Ją supa trys žiedinės kalnų grandinės. Išorinė, 900 km skersmens, vadinama Kordiljerų kalnais (*Montes Cordillera*), kurios viršūnės siekia 5 km aukštį ir yra matomos iš Žemės. Vidurinė ir vidinė kalnų grandinės bendrai vadinamos Ruko kalnais (*Montes Rook*, pavadinti XVII a. britų astronomo Lorenso Ruko vardu), ir atitinkamai − išoriniais Ruko kalnais (600 km skersmens, pasiekia 6 km aukštį) ir vidiniais Ruko kalnais (iškart apie jūrą). 

Tarp Ruko kalnų dalių šiaurės rytinėje pusėje įsiterpęs pailgas Pavasario ežeras (*Lacus Veris*, 396 km skersmens, 12 000 km² ploto, koord. ). Tarp Ruko kalnų ir Kordiljerų kalnų rytinėje pusėje įsiterpęs Rudens ežeras (*Lacus Autumni*, 183 km skersmens, koord. ). Šio regiono tarp Ruko ir Kordiljerų kalnų paviršius yra labai šiurkštus.

Paprastai iš Žemės matomi tik Kordiljerų kalnai ir tik retais atvejais, esant tinkamai Mėnulio libracijai ir apšvietimui, galima pamatyti Ruko kalnus ir tik išskirtiniais atvejais pačios Rytų jūros pakraštį. Ją 1901 m. atrado ir 1906 m. savo knygoje pažymėjo vokiečių astronomas Julius Francas (*Julius H. G. Franz*). Jis davė jūrai „Rytų“ vardą, nes, pagal anuometinį supratimą, ji buvo Mėnulio matomosios pusės rytinėje pusėje. 1961 m. astronomų sąjungos sprendimu Mėnulio pusės buvo sukeistos ir tokiu būdu Rytų jūra atsidūrė vakariniame matomosios pusės pakraštyje.

## Šaltiniai
Katauskių tvenkinys

**Katauskių tvenkinys** – tvenkinys Lietuvoje, Raseinių rajone, 11 km į šiaurę nuo Raseinių, Katauskių kaime. Sudarytas užtvenkus bevardį upelį (Melnyčravio intakas, Dubysos baseinas) 0,6 km nuo jo žiočių. Tvenkinio ilgis iš pietų į šiaurę – 0,29 km, plotis – iki 0,07 km. Yra apaugusi krūmais 0,08 ha sala. Altitudė 117 m. Krantai žemi. Pietinis krantas apaugęs medžiais ir krūmynais. Rytinėje pakrantėje įsikūrusi buvusio Katauskių dvaro sodyba. Prie tvenkinio užtvankos yra pastatyta koplyčia.

## Šaltiniai
WikiTribune

„WikiTribune“ – pelno siekianti naujienų svetainė, įkurta Jimmy Wales 2017 m. Svetainėje turinys kuriamas, remiantis atvirojo turinio () bei vikio () principais. Joje skelbiamos aktualijos, politinės, kultūrinės naujienos ir kt. Įmonė bus išlaikoma iš aukų, tačiau ji neturi jokių sąsajų su „Vikimedija“ ir „Vikipedijos“ projektu. Projektas buvo sukurtas tam, kad žmonės nebebūtų kvailinami melagingų naujienų, kurios pastaraisiais metais išplito „Facebook“ ir, spėjama, prisidėjo prie Donald Trump pergalės JAV prezidentų rinkimuose.

Svetainė pateikia savanorių interneto vartotojų kuriamas naujienas su profesionalių žurnalistų pagalba. Profesionalūs žurnalistai ieško faktinės informacijos, skelbia naujienas kartu su savanoriais-redaktoriais, kurie atliekas teksto redagavimo darbus (klaidų taisymus), patikrina informacijos šaltinius, siūlo pakeitimus ir prideda šaltinius.

## Šaltiniai
FK Vlasenica

**Vlasenicos FK „Vlasenica“** – Bosnijos ir Hercegovinos futbolo klubas iš Vlasenicos.

## Istorija
Klubo įkūrimo data laikoma 1945 m. 

Klubas pastaruoju metu žaidė serbų respublikos Antroje lygoje.

## Pasiekimai
Klubas pasigirti dideliais pasiekimais negali. Rungtyniavo serbų respublikos Pirmoje lygoje.

## Sezonai

|}

## Išnašos

## Nuorodos
* Facebook pakyra
* instagram paskyra
* Transfermarkt
* Globalsportsarchive
* sportdc.net
Vlasenica

**Vlasenica** – gyvenvietė rytų Bosnijoje ir Hercegovinoje, Serbų respublikoje.

## Gyventojai

12 349 gyventojai, pagal 2013 m. surašymą.

Didžioji dalis gyventojų yra serbai. Jie sudaro du trečdalius gyventojų. Likęs trečdalis – bosniai. Iki karo daugiau nei pusė (55%) gyventojų buvo bosniai.

## Sportas

### Futbolas
* FK Vlasenica
* Gradski stadion Vlasenica – futbolo stadionas, kuriame namų rungtynes žaidžia vietos komanda.

## Nuorodos
* http://www.vlasenica.rs 

## Šaltiniai
Kolumbas (Mėnulio krateris)

**Kolumbas** (, ) – smūginis Mėnulio krateris, esantis kraterių grupėje į pietvakarius nuo Derlingumo jūros. Pavadintas ispanų keliautojo K. Kolumbo (1446−1506) garbei.

Kolumbo krateris (17, žr. schemą) yra katerių grupėje į pietvakarių pusę nuo Derlingumo jūros ir į rytus nuo Nektaro jūros. Jis matomas rytiniame matomosios Mėnulio pusės pakraštyje, šiek tiek piečiau pusiaujo. Kolumbo skersmuo 76 km. Tai senas, nereguliarių sienų krateris. Jo šiaurės vakarinė siena suardyta jaunesnio mažo kraterio. Rytinės sienos vidinis šlaitas yra platus ir sudarytas iš trijų terasų, dėl to siena atrodo tarsi triguba. Į šiaurę nuo Kolumbo yra kitas pažymėtinas krateris Goklenijus (16, žr. schemą).
## Šaltiniai
Langrenas (Mėnulio krateris)

**Langrenas** (, ) – smūginis Mėnulio krateris, esantis į rytus nuo Derlingumo jūros. Pavadintas Nyderlandų XVII a. kartografo Michaelio van Langreno (1598−1675) pavarde.

Langreno krateris (8, žr. schemą) yra rytinėje Derlingumo jūros pusėje. Tai ryškiausias Mėnulio matomosios pusės rytinio pakraščio krateris. Jo skersmuo 130 km, sienos aukštos. Kraterio viduryje yra dvi žemos, tačiau ryškios saulės šviesoje viršukalnės. Kraterio dugnas labai šviesus ir dėl to jis gerai matomas iš Žemės. Taip pat Langrenas turi spindulių sistemą.

## Šaltiniai
Snelijus (Mėnulio krateris)

**Snelijus** (, ) – smūginis Mėnulio krateris, esantis į pietus nuo Derlingumo jūros. Pavadintas Nyderlandų XVII a. matematiko Vilibrordo Snelo (1591−1626) garbei.

Snelijaus krateris (11, žr. schemą) yra piečiau Derlingumo jūros (2) esančioje kraterių grupėje tarp Stevino (12) ir Petavijaus (10) kraterių. Matomojoje Mėnulio pusėje tai būtų jos pietrytinis pakraštys.

Snelijus yra senas, 80−83 km skersmens krateris. Jo ketera suardyta įdubų ir mažų smūginių kraterių. Rytinė siena terasomis lėtai nusileidžia iki dugno, vakarinės sienos yra kiek statesnės. Esant palankiam Saulės apšvietimui galima pastebėti lėkštą, apie 500 km ilgio Snelijaus slėnį (*Vallis Snellius*), einantį pro Snelijaus kraterį Nektaro jūros link.

## Šaltiniai
Stevinas (Mėnulio krateris)

**Stevinas** (, ) – smūginis Mėnulio krateris, esantis į pietus nuo Derlingumo jūros. Pavadintas XVII a. matematiko iš dab. Belgijos Simono Stevino (1548−1620) garbei.

Stevino krateris (12, žr. schemą) yra piečiau Derlingumo jūros (2) esančioje kraterių grupėje, į porą Snelijaus (11) krateriui. Jo skersmuo 74 km ir dugnas yra 3 km žemiau keteros. Matomos keletą vidinių terasų ir stambi ne centre esanti vidurio kalva. Dugnas nuklotas išmuštos medžiagos, tačiau jos nematyti už kraterio ribų, tad tikėtina, kad kraterį išmušęs meteoritas rėžėsi į Mėnulį beveik stačiu kampu. Stevino pietryčiuose esantys maži krateriai turi ryškias spindulių sistemas, tad patį Steviną nesunku identifikuoti Mėnulio matomosios pusės pietrytiniame pakraštyje. Į pietus nuo Stevino 1993 m. balandžio 10 d. sudužo japonų „Muses A“ (*Hiten*) zondas.

## Šaltiniai
Vendelinas (Mėnulio krateris)

**Vendelinas** (, ) – smūginis Mėnulio krateris, esantis į pietryčius nuo Derlingumo jūros. Pavadintas XVII a. astronomo iš dab. Belgijos Godefroido Vendelino (1580−1677) garbei.

Vendelino krateris (9, žr. schemą) yra piečiau ir šiek tiek į rytus nuo Derlingumo jūros (2). Priklauso Petavijaus kraterių grandinei, yra į šiaurę nuo Petavijaus (10). 

Vendelinas yra didelis, 131−145 km skersmens, suardytas ir netaisyklingos formos krateris. Jo sienos apirusios nuo dėl smūgio išmestos medžiagos ir įsiterpusių vėlesnių kraterių sienų. Jo pietinės ir šiaurinės sienos praktiškai išnykusios. Dugnas yra gana lygus ir tamsios sustingusios lavos, būdingos jūroms. Vendelino amžius priskiriamas Prenektaro periodui (>3,8 mlrd. metų).

## Šaltiniai
Mafija žudo tik vasarą

**Mafija žudo tik vasarą** () – 2013 m. Italijoje sukurta komedija.

## Pagrindiniai aktoriai
: *Aktorius – vaidmuo*
* Pierfrancesco Diliberto – Artūras (suaugęs)
* Alex Bisconti – Artūras (vaikystėje)
* Cristina Capodonti – Flora (suaugusi)
* Ginevra Antona – Flora (vaikystėje)
* Barbara Tabita – Artūro motina
* Rosario Lisma – Arūro tėvas
* Antonio Alveario – Salvatore Riina

## Turinys

Artūras buvo pradėtas 1969 m. gruodžio 10 d., kuomet Palerme įvyko didelis mafijos grupuočių susidūrimas. Pirmasis žodis, kurį jis ištarė vaikystėje, buvo „Mafija“. Šį žodį jis pasakė šventikui, iš tiesų turėjusį ryšių su banditais.

Mokykloje Artūras įsimylėjo Florą – mergaitę, kurios tėvas buvo bankininkas, o tame pačiame name gyveno teisėjas Roko Kančinis, žinomas kovotojas su mafija. Artūras ilgą laiką nesėkmingai konkuravo su kitu berniuku dėl Floros dėmesio, tuo pačiu pats nežinia kodėl susižavėjęs šaloies prezidentu Giulio Andreotti (vėliau paaiškėjo, kad pastarasis taip pat buvo graudžiai susijęs su mafija). 
Visi šie įvykiai klostėsi Palerme tuo metu, kai Salvatore Riina varė siaubą visai Sicilijai, kuomet buvo sprogdinami teisėjai ir prokurorai, o Artūras ne vieną jų buvo sutikęs tiesiog gatvėje. Pažinties su žurnalistu paskatintas, jis irgi pradeda domėtis šiais įvykiais, tačiau artimai susidraugauti su Flora jam vis vien nepavyksta, kol galiausiai mergaitė su šeima išvažiuoja į Šveicariją.

Prabėgus metams, Artūras įsidarbina pianistu vietinėje Palermo televizijoje. Vieną dieną į rytinę programą atvyksta politikas Salvijus Lima, kurio padėjėja pasirodo besanti Flora...

## Pagrindiniai apdovanojimai ir nominacijos
Moterys prieš vyrus

**Moterys prieš vyrus** () – 2011 m. Italijoje sukurta komedija.

## Pagrindiniai aktoriai
: *Aktorius – vaidmuo*
* Ficarra – Roko
* Picone – Mikelė
* Claudio Bisio – Marselo
* Nancy Brilli – Paola
* Emilio Solfrrizzi – Pjeras
* Serena Autieri – Diana
* Francesca Inaudi – Valerija
* Luciana Littizzetto – Ana
* Sarah Felberbaum
* Chiara Francini

## Turinys

Situacijų komedija apie vyrus ir moteris bei jų tarpusavo santykius: 5 metus skirtis besiruošiančią šeimą, kuri kartu susirenka tik tada, kai reikia susitikti su vyro motina; mokyklos direktorę ir jos vyrą Roko, kuris dirba toje pačioje mokykloje sargu ir leidžia laiką su mokiniais keisdamasis futbolininkų kortelėmis; verslininkę Dianą ir jos vyrą, kuris apsimeta dirbąs, tačiau iš tiesų su draugais leidžia laiką grodamas „The Beatles“ dainas.

Kuomet vienas jų, Pjeras, patiria galvos traumą ir praranda atmintį, jo žmona Ana nusprendžia jam įdiegti sau parankias mintis ir tokiu būdu sukurti sau idealų sutuoktinį. 

Marselo motinai sušlubuoja sveikata ir gyventi jai belieka gyventi mėnuo. Ji nusprendžia apsigyventi pas sūnų. Šio žmona priversta iškraustyti savo meilužį, kad vyras laikinai grįžtų į namus ir jie galėtų kuriam laikui vėl vaidinti laimingą šeimą.

Diana sužino besilaukianti, tačiau tuo metu į jos namus vyras atsiveda Roko, su kuriuo kartu groja grupėje ir kurį neapsikentusi žmona išvarė iš namų.

## Apdovanojimai
* Nastro d‘argento nominacijos – geriausia komedija ir geriausia daina
* Golden Graals nominacija – geriausias komedijos filmo režisierius (F. Brizzi)
* Primavera del Cinema Italiano festivalis – geriausi antrojo plano aktoriai (N. Vaporidis, F. Inaudi), geriausias režisierius (F. Brizzi)
Ninazu

**Ninazu** ('gydymo viešpats') – požeminės karalystės dievas šumerų mitologijoje, Ereškigalės sūnus. Pasak kito mito, Ninazu yra Enlilio ir Ninlilės vaikas, požemių valdovo Ningišzido tėvas. Priešingai nei piktasis požemių dievas Nergalas, Ninazu laikomas žmogui palankiu dievu–gydytoju, atsakingu už apeiginius apsiplovimus. Tačiau Ninazu, kaip ir jo brolis Ninurta, laikytas karingu, šalies gynėju.

Ūro III dinastijos laikais Ninazu buvo laikomas Ešnunos miesto dievu (vėliau jį išstūmė Tišpakas), jam buvo skirtos Esikulio ir Ekurmos šventyklos.

## Šaltiniai
Maryam d'Abo

**Merijama d‘Abo** () g. 1960 m. gruodžio 27 d. Londonas) – anglų kino ir televizijos aktorė.

## Biografija
Merijama gimė gruzinės ir į Nyderlandus emigravusio suomui šeimoje, vaikystę praleido Paryžiuje ir Ženevoje, todėl prancūzų kalbą laiko savo gimtąja. Jos motinos tėvas gruzinas Giorgi Kvintadze buvo carinės Rusijos armijos generolas, kuris po Gruzijos nepriklausomybės praradimo emigravo į Prnacūziją. Merijam tėvas netrukus po jos gimimo dėl meningito komplikacijų tapo neįgalus ir nebegalėjo kalbėti ir iki savo mirties 35 metus buvo prikaustytas prie invalido vežimėlio.

Kine debiutavo 1982 m. siaubo filme „Xtro“, o išgarsėjo 1987 m. kartu su Timothy Dalton suvaidinusi bondiados filme „Į dienos šviesą“ bei nusifotografuodama žurnalui „Playboy“. Prieš tai jos kandidatūra buvo svarstoma ankstesniam bondiados filmui „Žvilgsnis į žmogžudystę“, tačiau režisierius nusprendė, kad aktorė yra per jauna ir pasirinko Fiona Fullerton.

Vėliau aktorė daug vaidino kine ir televizijoje: populiariame seriale „Something Is Out There“, filmuose „Helenė iš Trojos“, „Dorian Gray“. 

2003 m. ištekėjo už Oskaru apdovanoto režisieriaus Hugh Hudson. Yra dainininko Mike d‘Abo ir aktorės Olivia d‘Abo giminaitė.

2006 m. vos išgyveno po patirto insulto.

## Šaltiniai

## Nuorodos

* IMDb profilis
Aliza Gur

**Aliza Gur** ( g. 1940 m. balandžio 1 d. Ramat Ganas) – žydų kino ir televizijos aktorė. Kartais dar žinoma *Aliza Gross* vardu.

Ji gimė tuometinės Palestinos teritorijoje, į kurią tėvai atsikraustė iš Vokietijos dėl prasidėjusių žydų persekiojimų.

1960 m. Aliza laimėjo grožio konkursą „Mis Haifa“, vėliau – „Mis Izraelis“ ir atstovavo šalį „Mis pasaulis“, kuriame pateko į pusfinalį. Tarnavo Izraelio kariuomenėje, vėliau studijavo Haifoje, o emigravusi į JAV – Klyvlende.

1960-73 m. vaidino kine, tačiau didelių vaidmenų nesukūrė.

## Šaltiniai

## Nuorodos

* IMDb profilis
Nergalas

**Nergalas** (, ) – šumerų–akadų mitologijos požemių karalystės valdovas, deivės Ereškigalės sutuoktinis. Garbintas Kutos ir Apiako miestuose.

Pasak šumerų tradicijos, Nergalas – Enlilio ir Ninlilės sūnus, pasak akadų – Enlilio ir deivės-motinos Belejet-ili. Šumerų mitologijoje stovėjo greta dievo-gydytojo Ninazu. Vadintas Meslamtea („išeiviu iš Meslamo šventyklos“ – tai pagrindinė Nergalo šventykla Kutoje), Lugalgira, galbūt Gugalana, Lugalapiaku, „Kutos karaliumi“. Be Ereškigalės, Nergalo žmonomis laikytos Las (arba Lasu – „be išeities“, požemių įsikūnijimas) ir Mamitu. Kaip viršžeminis dievas Nergalas sietas su deginančia saulės kaitra (bet niekad su pačia saule-Utu). Kaip ir Era, Nergalas neša žmonėms ir galvijams marą bei karštinę. Kaip ir brolis Ninurta, laikytas šalies gynėju ir priešų trempėju.

Akade buvo žinomas mitas apie Nergalą ir Ereškigalę. Pasakojama, kad Nergalas už tai, kad nepagerbė puoton atėjusio Ereškigalės pasiuntinio Namtaro, buvo iškviestas įsirūstinusios pragaro valdovės. Ea pataręs Nergalui pasiimti stebuklingų fetišų – jais Nergalas nurimdęs Ereškigalės rūstį ir tapęs požemių valdovu. Kita mito atmaina pasakoja, kad praleidęs 7 naktis su Ereškigale, Nergalas pabėgo iš požemio, bet dievų buvo privestas grįžti, nes Ereškigalė ėmusi grasinti paleisianti mirusiuosius. Vėliau po Anu nurodymo Nergalas per amžius likęs požemiuose. Nergalas, patekęs į požemius, vadinamas Eros vardu, o grįžęs į dangų – Nergalo (yra tarsi paties įkaitas).
 
Rastame Senosios Babilono karalystės įraše Nergalas vaizduojamas su gyvatišku kalaviju ir vėzdu, dviem liūto galvomis, stovįs ant kalno pamynęs nugalėtą priešą.

## Šaltiniai
Clementine

**Clementine** () – 1994 m. JAV kosmoso tyrimų zondas, skirtas Mėnulio ir asteroido paviršiaus topografiniam ir kt. tyrimams. 

1992 m. sausį Strateginės gynybos iniciatyvos organizacija informavo NASA apie tyrimų projektą, vėliau pavadintą „Clementine“. Programos pavadinimas yra aliuzija į seną dainą apie aukso ieškotojo dukterį „Mano miela Klementin“ (*My Darling Clementine*), nes misija turėjo įvertinti mineralų kiekius Mėnulyje ir asteroide. „Clementine“ programą daugiausiai įgyvendino JAV karinio laivyno tyrimų laboratorija (*Naval Research Laboratory*, NRL). Projektas apėmė tiek zondo sukūrimą, tiek jo paleidimą ir valdymą, kas iš viso kainavo 80 mln. JAV dolerių. Mokslininkų ir inžinierių grupė, sukūrusi „Clementine“, nežinoma. Misijos įgyvendinimas buvo koordinuotas JAV gynybos departamento Balistinių raketų gynybos organizacijos.

„Clementine“ buvo paleistas 1994 m. sausio 25 d. iš Vandenbergo karinių oro pajėgų bazės Kalifornijoje ant „Titan II“ raketos-nešėjos. Mėnulio orbitą pasiekė 1994 m. vasario 19 (20) d. Per 71 dieną orbitoje „Clementine“ tyrė Mėnulio paviršiaus topografiją siųsdamas 11 skirtingų ilgių elektromagnetines bangas: nuo 415 nm ilgio ultravioletinių iki 2800 nm ilgio infraraudonųjų. Taip buvo padaryta beveik 1 mln. paviršiaus topografinių nuotraukų. Papildomai „Clementine“ padarė 620 000 CCD nuotraukų ir 320 000 termografinių vaizdų, naudojo lazerinius atstumo matavimus, tyrė paviršiaus gravitaciją ir Saulės vėjo bei elektromagnetosferos elektringųjų dalelių aplinką. Aparato kontrolę vykdė NRL ir NASA tyrėjų komandos iš Nacionalinės gvardijos būstinės Aleksandrijoje (Virdžinija).

Po sėkmingos Mėnulio tyrimų misijos „Clementine“ 1994 m. gegužės 4 (5) d. startavo iš Mėnulio orbitos. Jis turėjo praskrieti pro Apolono asteroidą ir nukreiptas tirti pro Žemę praskriejančio 1620 Geographos asteroido, tačiau dėl įvykusio PĮ gedimo suveikė vienas iš jo aukščio kontrolės variklių, kuris išeikvojo savo kuro atsargas. „Clementine“ liko suktis apie 80 aps/min greičiu apie save geocentrinėje orbitoje. 

## Šaltiniai
FK Goražde

**Goraždės FK „Goražde“** – Bosnijos ir Hercegovinos futbolo klubas iš Goraždės.

## Istorija
Klubas įkurtas 1918 m. Žaisdavo žemesniuose divizionuose.

2022–2023 m. rungtyniavo Pirmoje lygoje užėmė ketvirtą vietą.

## Sezonai

|}

## Išnašos

## Nuorodos
* facebook paskyra
* SOCCERWAY
* FLASHSCORE
* Transfermarkt
* Globalsportsarchive
FK Bosna Union

**Ilidžos „Bosna Union“ anksčiau žinomas „Bosna Sema“ pavadinimu** – Bosnijos ir Hercegovinos futbolo klubas iš Ilidžos.

## Istorija
; Bosna Sema
Klubas įkurtas 2014 m. Tuo metu vadinosi „Bosna Sema“. Žaisdavo žemesniuose divizionuose.

; Bosna Union
2017 m. klubas pakeitė pavadinimą ir tapo „Bosna Union“.

## Pasiekimai
* 2016–2017 m. FBiH Pirmoje lygoje užimta 15 vieta.
* 2015–2016 m. Antros lygos (FBiH) Centro regiono nugalėtojai.
* 2014–2015 m. Sarajevo kantono futbolo pirmenybių nugalėtojai.

## Sezonai

|}

## Treneriai
* Emir Alihodžić

## Išnašos

## Nuorodos
* SOCCERWAY
* Transfermarkt
Liolingos tvenkinys

**Liolingos tvenkinys** (iki 2023 m. ***Kybartėlių tvenkinys***) – tvenkinys Lietuvoje, Raseinių rajone, 10 km į šiaurės rytus nuo Raseinių, Kaulakių gyvenvietėje. Sudarytas užtvenkus Liolingos upę (Dubysos intakas) 3,6 km nuo jos žiočių. Tvenkinio ilgis iš šiaurės į pietus – 1,35 km, plotis – iki 0,19 km. Altitudė 90 m. Vakarinis krantas aukštas. Šiaurinis krantas apaugęs medžiais ir krūmynais, plyti dirbami laukai. Žemiau užtvankos prasideda Dubysos regioninis parkas. Piečiau tvenkinio eina kelias .

Tvenkinys įrengtas 1969 m. Žemiau užtvankos prasideda Dubysos regioninis parkas. 2023 m. tvenkinys pervadintas iš Kybartėlių į Liolingos.

## Šaltiniai

* Tvenkinių katalogas. Aplinkos apsaugos ministerija. Kaunas, 1998
Shōma Uno

**Shoma Uno** (, g. 1997 m. gruodžio 17 d.) – japonų dailiojo čiuožimo sportininkas. Uno yra 2017 m. pasaulio čempionas, 2017 m. Keturių Kontinentų čempionato trečios vietos laimėtojas, 2017 m. Grand Prix finalo vicečempionas, 2015 m. ir 2016 m. Grand Prix finalo, 2017 m. Azijos Žiemos žaidynių trečiosios vietos laimėtojas ir du kartus Japonijos nacionalinis čempionas (2016–2017). Karjeros pradžioje jis tapo 2015 m. pasaulio jaunimo čempionu, 2014 m. jaunimo Grand Prix čempionu ir 2012 m. Jaunimo olimpinių žaidynių vicečempionu.

Uno yra pirmasis čiuožėjas tarptautinių varžybų metu sėkmingai atlikęs keturgubą flipą (angliškai *flip jump*). Jis taip pat yra aukščiausio jaunimo rezultato trumpojoje programoje savininkas.

2018 m. Pjongčango olimpiadoje Shoma Uno iškovojo sidabro medalį vyrų laisvojoje programoje.

## Pasiekimai

*GP: Grand Prix; CS: Challenger serijos turnyras; JGP: jaunimo Grand Prix*

## Šaltiniai
Ningišzidas

**Ningišzidas** ( 'tyrojo medžio viešpats'?) – šumerų mitologijos chtoniška dievybė, laikoma požemių dievo Ninazu sūnumi. Jo nuolatinis epitetas – „tolimosios žemės patarnautojas“. Pasakojime apie Gilgamešo mirtį, herojus, patekęs į požemių karalystę, sutinka Ningišzidą ir Dumuzį.

Šumerų tekste, skirtame Ūrnamui, Ningišzido žmona laikoma Azimuja, o Lagašo panteone – Geštinana. Ningišzidas laikomas piktųjų demonų, nutremtų požemiuosna, sargu, Anu dangiškųjų vartų sergėtoju (akadų mite apie Adapą). Ningišzidą simboliškai atstovauja raguotoji gyvatė. Viename iš Gudėjos cilindrinių atspaudų vaizduojama, kaip Ningišzidas, Gudėjos sergėtojas, veda jį į Enkio sostą.

Ningišzido žvaigždynas – Hidra. Neatmestina, kad Ningišzidas, kaip ir jo tėvas Ninazu, taip pat yra dievas–gydytojas, mat gyvatės ir chtoninės vegetacijos galios nuo seno sietos su gydymu.

## Šaltiniai
Ilidža

**Ilidža** – miestas vidurio Bosnijoje ir Hercegovinoje, Sarajevo kaimynystėje.

## Gyventojai
Vyrauja musulmonai.

## Sportas
* FK Bosna Union (futbolas)
Kirkšnovės tvenkinys

**Kirkšnovės tvenkinys** – tvenkinys Lietuvoje, Raseinių rajone, 5 km į šiaurę nuo Ariogalos. Sudarytas užtvenkus Kirkšnovės upę (Dubysos intakas) 0,96 km nuo jos žiočių. Tvenkinio ilgis iš šiaurės rytų į pietvakarius – 0,48 km, plotis – iki 0,11 km. Altitudė 50 m. Pietrytinis krantas aukštas. Aplink tvenkinį stūkso Paturkšlio miškas. Šalia įsikūrę kaimai: Pagojys, Darbutai. Veikia kaimo turizmo sodyba.

## Šaltiniai
NK Podgrmeč

**Sanski Mosto „Podgrmeč“** – Bosnijos ir Hercegovinos futbolo klubas iš Sanski Mosto.

## Istorija
Klubo įkūrimo data laikoma 1944 m. Klubas žaidė Antroje lygoje.

## Pasiekimai
Klubas pasigirti dideliais pasiekimais negali. 2015–2016 m. sezone FBiH Pirmoje lygoje užėmė šešioliktą vietą.

## Sezonai

|}

## Išnašos

## Nuorodos
* facebook paskyra
* Globalsportsarchive
Numgalių tvenkinys

**Numgalių tvenkinys** – tvenkinys Lietuvoje, Raseinių rajone, 2 km į pietryčius nuo Viduklės. Sudarytas užtvenkus Plačiuvos upelį (Apusino intakas) 4,1 km nuo jo žiočių. Tvenkinio ilgis iš šiaurės į pietus – 0,22 km, plotis – iki 0,07 km. Yra šiaurinėje dalyje krūmais apaugusi 4 a salelė. Altitudė 79,6 m. Krantai neaukšti. Aplinkui plyti dirbami laukai. Priešsroviui iškart telkšo 0,11 ha tvenkinėlis. Šalia įsikūręs Numgalių kaimas. Pietine pakrante eina automagistralė .

## Šaltiniai
HNK Branitelj Rodoč

**Rodočiaus „Branitelj“** – Bosnijos ir Hercegovinos futbolo klubas iš Mostaro priemiesčio Rodočo.

## Istorija
Klubas įkurtas 1992 m. Žaidė Pirmoje lygoje, bet joje neįsitvirtino.

## Pasiekimai
Klubas pasigirti dideliais pasiekimais negali.
* 2010–2011 m. tapo Antros lygos nugalėtojais Pietų regione.
* Nuo 2011–2012 m. žaidė Pirmoje lygoje.
* 2015–2016 m. sezone FBiH Pirmoje lygoje užėmė keturioliktą vietą ir iškrito į žemesnį divizioną.

## Sezonai

|}

## Išnašos

## Nuorodos
* SOCCERWAY
NK Krajišnik Velika Kladuša

**Velika Kladuša** – Bosnijos ir Hercegovinos futbolo klubas iš Velika Kladušos.

## Istorija
Klubo įkūruimo data laikoma 1938–ieji m. Pastaruoju metu klubas žaisdavo antros arba trečios pakopos pirmenybėse FBiH regione.

## Pasiekimai
Negali pasigirti dideliais laimėjimais. 

## Sezonai

|}

## Išnašos

## Nuorodos
* RSSSF duomenų bazė
NK Omladinac Mionica

**Mionikos „Omladinac“** – Bosnijos ir Hercegovinos futbolo klubas iš Mionicos.

## Istorija
Klubas įkurtas 1958 m. Yra žaidęs antros pakopos pirmenybėse, bet jose neįsitvirtino.

## Pasiekimai
Negali pasigirti dideliais laimėjimais.

## Sezonai

|}

## Išnašos

## Nuorodos
* Transfermarkt
Paturkšlio tvenkinys

**Paturkšlio tvenkinys** – tvenkinys Lietuvoje, Raseinių rajone, 8 km į šiaurės vakarus nuo Ariogalos, Požečių gyvenvietės pietvakariniame pakraštyje. Sudarytas užtvenkus Upytės upelį (Dubysos intakas) 4,6 km nuo jo žiočių. Tvenkinio ilgis iš šiaurės į pietus – 0,25 km, plotis – iki 0,2 km. Altitudė 97,7 m. Krantai žemi, daug kur apaugę medžiais. Tvenkinio šiaurinis krantas palei Upytės upelį užpelkėjęs. Rytinėje pakrantėje įkurtas sodas, į vakarus plyti pievos. Pietine pakrante eina kelias . Šalia įsikūrę Paturkšlio ir Antupyčių kaimai.

## Šaltiniai
Paupio tvenkinys

**Paupio tvenkinys** – tvenkinys Lietuvoje, Raseinių rajone, 9 km į pietvakarius nuo Raseinių. Sudarytas užtvenkus Upės upės kanalą (Šešuvio intakas) 29,5 km nuo jos žiočių. Tvenkinio ilgis iš šiaurės rytų į pietvakarius – 1 km, plotis – iki 0,77 km. Altitudė 68,7 m. Krantai žemi. Šiaurrytinis tvenkinio galas užpelkėjęs ir apaugęs krūmynais. Į vakarus stūkso Blinstrubiškių miškas, į rytus – dirbami laukai. Pasroviui išteka 4 kanalai į žemiau telkšančius žuvininkystės ūkio tvenkinius. Rytiniu tvenkinio pakraščiu teka sureguliuota vaga Upės upė.

Tvenkinys įrengtas 1972 m. Priklauso žuvininkystės ūkiui.

## Šaltiniai

* Tvenkinių katalogas. Aplinkos apsaugos ministerija. Kaunas, 1998
Paringuvio tvenkinys

**Paringuvio tvenkinys** – tvenkinys Lietuvoje, Raseinių rajone, 2,5 km į šiaurės vakarus nuo Viduklės. Sudarytas užtvenkus Kerupio upelį (Apusino intakas) 3,3 km nuo jo žiočių. Tvenkinio ilgis iš šiaurės rytų į pietvakarius – 0,59 km, plotis – iki 0,14 km. Altitudė 98,7 m. Krantai aukštoki, šlaitai apaugę medžiais. Aplinkui plyti dirbami laukai. Į pietus įsikūręs Antringio kaimas.

## Šaltiniai
Ravangai

**Ravangai** () – etninė grupė, gyvenanti Mianmare. Koncentruojasi Mianmaro šiauriausioje dalyje ir Arunačal Pradešo (Indija) rytiniame pakraštyje (Čanglango rajone). Keletas ravangų kaimų (apie 700 žmonių) yra Kinijoje, kur jie oficialiai priskiriami derungų tautai.

Priskiriami kačinų tautų grupei, todėl turi giminingų kultūrinių bruožų su dzingpo, lisu ir kitomis tautomis. Gyvena šiauriausioje kačinų arealo dalyje, prisiglaudusioje prie Tibeto plynaukštės. Kraštas labai kalnuotas. Į pietus nuo jų gyvena dzingpo, į vakarus monpai, į rytus – derungai, anongai.

Naudoja ravangų kalbą, kuri priklauso tibetiečių-mianmų kalbų grupei ir laikoma viena iš trijų nungų kalbų. Jiems lingvistiškai giminingi anungai ir derungai.

Tradicinėje visuomenėje ravangus sudaro 5 klanai (gentinės žemės): Lungmiai, Matvangai, Daru-Jervangai, Tangsarai ir Anongai.
Paviduklės tvenkinys

**Paviduklės tvenkinys** – tvenkinys Lietuvoje, Raseinių rajone, 1 km į šiaurę nuo Viduklės. Sudarytas užtvenkus Apusino upę (Šešuvio intakas) 16 km nuo jos žiočių. Tvenkinio ilgis iš šiaurės rytų į pietvakarius – 0,36 km, plotis – iki 0,04 km. Altitudė 87,5 m. Krantai žemi, plačiai užpelkėję, apaugę medžiais ir krūmynais. Pakrantėse daugiausia plyti dirbami laukai. Šalia įsikūrę Alaviniškių ir Stungurių kaimai.

## Šaltiniai
Piktaičių tvenkinys

**Piktaičių tvenkinys** – tvenkinys Lietuvoje, Raseinių rajone, 5 km į pietvakarius nuo Šiluvos. Sudarytas užtvenkus Žyzdrės upę (Dubysos intakas) 5,6 km nuo jos žiočių. Tvenkinio ilgis iš rytų į vakarus – 0,21 km, plotis – iki 0,12 km. Altitudė 102,4 m. Krantai neaukšti. Šiaurrytinis krantas užpelkėjęs, rytiniame stūkso miškelis. Žemiau užtvankos prasideda Dubysos regioninis parkas. Šalia įsikūrę Piktaičių ir Norvydžių kaimai.

## Šaltiniai
Petavijus (Mėnulio krateris)

**Petavijus** (, ) – smūginis Mėnulio krateris, esantis į pietus nuo Derlingumo jūros. Pavadintas XVII a. prancūzų metraštininko Deniso Peto (lotyniškai Petavijus, 1583−1652) garbei.

Petavijaus krateris (10, žr. schemą) yra piečiau Derlingumo jūros (2) esančioje kraterių grupėje. Jo skersmuo 175−188 km. Jo sienos labai sudėtingos su daug terasų ir įdubų. Centre yra stambus 36 km pagrindo dydžio kalno masyvas su keletu viršukalnių. Į pietryčius nuo masyvo yra 2 km skersmens krateris. Dugne yra keletas sinusinės formos įdubusių raukšlių (*Rimae Petavius*), iš kurių didžiausia siekia 50 km ilgį ir eina iš centrinio masyvo. Petavijaus dugno rytinėje pusėje eina 95 km ilgio įduba. Šiauriau Petavijaus, prie pat Derlingumo jūros pakraščio yra mažesnis krateris Petavijus B (skersmuo 35 km), turintis ryškių spindulių sistemą.

## Šaltiniai
Port Huronas

**Port Huronas** () – miestas JAV, pačiuose Mičigano valstijos pietryčiuose, prie pat sienos su Kanada. Gyventojų 30 tūkst. (2010 m.). Miestas įsikūręs palei Sent Klero upę, Hurono ežero pietuose. Didžiųjų ežerų uostas. Su Ontarijaus miestais Point Edvardu ir Sarnija sujungtas tiltais, su pastaruoju dar jungia kelto linija, geležinkelio tunelis.

Veikia dvi popieriaus gamyklos, vystoma turizmo, chemijos automobilių pramonės. Miestas pasižymi istoriniu centru, yra paplūdimio takas, marina, muziejus, stovi švyturys (statytas 1829 m.), McMorran Palace arenos ir pramogų kompleksas.

## Istorija
Gyvenvietė pradėjo kurtis 1814 m. įrengus *For Gratiot* fortą. Port Huronas įkurtas 1837 m., sujungus *Peru, Desmond, Gratiot, Fort Gratiot* ir *Huron* gyvenvietes. Miesto gyventojų skaičius netruko išaugti po sėkmingai vystytų laivų statybos ir prekybos mediena pramonės sričių. 1871 m. tapo apygardos administraciniu centru.


Image:PortHuron1902.jpg|Port Huronas apie 1902 m.
Image:Huron Avenue, Port Huron, MI.jpg|Hurono aveniu 1912 m.
Image:St Clair River Tunnel - Port Huron Michigan.jpg|Sent Klero tunelis 1907 m.
Image:Fort Gratiot Lighthouse postcard - Port Huron Michigan.jpg|Švyturys 1902 m.
Image:Fort_Gratiot_Lighthouse_(2).jpg|Švyturys dabar
Image:Thomas Edison 1.jpg|Jaunojo Tomo Edisono skulptūra


## Žymūs žmonės
* Thomas A. Edison (1847–1931) – išradėjas ir verslininkas, persikėlęs čia gyventi 1854 m.
* Terry McMillan (g. 1951) – rašytoja romanistė
* Colleen Moore (1899–1988) – aktorė

## Šaltiniai
Bei Sitis

**Bei Sitis** () – miestas JAV, Mičigano valstijos vidury; Bei apygardos administracinis centras. Įsikūręs Sagino įlankos pakrantėje, prie Sagino upės žemupio, netoli Hurono ežero, į šiaurę nuo Detroito. Gyventojų 34,9 tūkst. (2010 m.). Kartu su šalimais esančiais Midlandu ir Saginu sudaro Vidurio Mičigano aglomeraciją. Didžiųjų Ežerų uostas. Išvystyta automobilių, lėktuvų dalių gamyba, laivų statyba, metalo apdirbimas, naftos chemijos, maisto, cemento pramonė, žvejyba.

Geografiškai miestą į dvi dalis skiria Sagino upė. Patogų susisiekimą mieste užtikrina keturi modernūs varstomieji tiltai, kurie upe praplaukiant dideliems laivams yra pakeliami. Netoliese yra du oro uostai.

## Istorija

Teritorijoje kurtis pradėta 1830 m. Gyvenvietė, kaip prekybos punktas, kūrėsi ant rytinio Sagino upės kranto ir pradžioje vadinosi *Žemutiniu Saginu*. Dabartinį pavadinimą įgavo 1857 m. Pats Bei Sičio miestas įkurtas 1865 m. 1877 m. vakariniame upės krante įsikūrusios trys gyvenvietės buvo sujungtos į Vakarų Bei Sičio miestą, o šis 1905 m. buvo prijungtas prie Bei Sičio.

Mičigano medienos pramonės bumo laikotarpiu (1850–1890 m.) dėka daug naujų darbo vietų sukūrusių medienos apdirbimo ir laivų statybos pramonės sričių miestas sparčiai plėtėsi, augo gyventojų skaičius. Vėliau, iškirtus vietinius pušynus, medienos pramonės apimtys smuko, užsidarė lentpjūvių verslai, žmonės pasuko minkštųjų anglių kasybos, komercinės žvejybos ir cukraus iš cukrinių runkelių perdirbimo link.

## Žymūs žmonės
* Madonna (*Madonna Louise Ciccone*, 1958) – dainininkė, aktorė, gimusi Bei Sityje

## Miestai partneriai
Miestai, su kuriais Bei Sitis yra užmezgęs partnerystės ryšius:

*  Ansbachas, Vokietija
*  Godričas, Ontarijas, Kanada
*  Lomė, Togas
*  Poznanė, Lenkija

## Šaltiniai
Lugalbanda

**Lugalbanda** ( – 'mitrus karalius') – šumerų epų didvyris, pusiau legendinis Uruko pirmosios dinastijos valdytojas (~XXVIII–XXVII a. pr. m. e.). Pagal karalių sąrašus Lugalbanda laikomas Uruko valdovo Enmerkaros sūnumi ir Gilgamešo pirmtaku. Pagal epinę tradiciją Lugalbanda laikomas Gilgamešo tėvu ir deivės Ninsun vyru. Faros tekstuose (XXVI a. pr. m. e.) jau dievinamas drauge su Gilgamešu ir minimas tarp požemio dievų.

Pasak šumerų epo, Lugalbanda drauge su 7 kitais karvedžiais (broliais ir bičiuliais) dalyvavo Uruko kariniame žygyje prieš Aratą (spėjama, kad tikrai buvusį miestą kažkur Irano kalnyne, su kuriuo Urukas prekiavęs). Pakeliui Lugalbanda suserga, ir kariauna jį palieka kalnuose. Pasveikęs, Lugalbanda gudriai sugeba vėl prisijungti prie savo karių – išpuošęs šventojo kadagio šakomis mitinio paukščio Anzudo lizdą ir pamaitinęs jo vaikus, karalius iš paukščio įgija galią judėti nepaprastu greičiu. Pasiekęs saviškius, Lugalbanda dar nuskrieja pas deivę Inaną, kad sužinotų, kaip pergudrauti Aratą. Deivė atsako, kad jos šventyklos Uruke apleistos, ir Enmerkaras turįs jas sutvarkyti, taip pat turįs nupjauti vienišą eglūną, išskaptuoti iš jo indą, pagauti pačią didžiausią žuvį ir atnešti jai paaukojęs. Tokie veiksmai, pasak Inanos, užtikrinsią pergalę prieš Aratą.

## Šaltiniai
Enmerkaras

**Enmerkaras** () – šumerų epų didvyris, pusiau legendinis Uruko valdovas (~XXVIII a. pr. m. e.), I Uruko dinastijos įkūrėjo Meskingašaros sūnus. Pasak Šumero karalių sąrašo, Enmerkaras valdyti pradėjo tada, kai Utu sūnus Meskingašara pasitraukė jūron. Enmerkaras, pasak sąrašo, valdęs 420 metų.

Išlikę du pasakojimai apie Uruko karaliaus Enmerkaros karo žygius prieš Aratos miestą. Enmerkaros sūnumi laikomas (epuose taip pat minimas) Lugalbanda.

## Šaltiniai
Adapa

**Adapa** () – akadų mitologijos didvyris, vienas iš „septynių išminčių“, taip pat vienas iš padėjusiųjų užkeikti demonę Lamaštu.

Pasak mito, Adapa buvęs dievo Ea (Enkio) sūnumi, valdžiusiu senąjį Eridu miestą, ir žuvaujant aprūpindavusiu maistu savo miestą ir tėvo šventyklą. Tačiau kartą pietų vėjas apvertęs Adapos valtį, dėl to Adapa aplamdęs vėjo (Ninlilės) sparnus. Dievas–dangus Anu, užsirūstinęs dėl to, kad nebepučia pietų vėjas, pakvietė Adapą pasiaiškinti. Enkis Adapai pataręs apsivilkti gedulingus rūbus bei neragauti jam siūlysiamo maisto bei gėrimo. Prie Anu vartų, sargams Ningišzidai ir Dumuziui, paklaususiems, kodėl Adapa vilkįs gedulo rūbais, Enkio patarimu, Adapa atsakęs, kad jis gedįs dviejų dievų – Ningišzidos ir Dumuzio – dingusių iš žemės. Tada vartų sargai stoja už Adapą prieš Anu. Dievas Anu, paveiktas Adapos nuolankaus atsiprašymo, siūlo amžinojo gyvenimo maisto ir vandens, bet Adapa, kaip patartas, atsisako (ir praleidžia progą tapti nemirtinguoju) – dėl to Anu jį vėl išsiunčia žemėn.

Mitas apie Adapą žinomas iš vėlyvų kopijų, rastų Amarnoje (Egipte) ir Babilone. Šumeriškų epų apie Adapą nerasta, nors pats vardas šumerų šaltiniuose paliudytas.

Mite apie Adapą aptarimas žmogaus mirtingumo klausimas – „kokia prasmė gyventi žmogui, jei jis vis tiek mirsiąs“? Be to, šis mitas gretinamas su istorija apie Adomą ir Ievą, kurie paragavę pažinimo vaisiaus, buvo išvaryti iš rojaus.

## Šaltiniai
Vandens ratas

**Vandens ratas** – primityvi vandens turbina, kuri gamina energiją panaudodama tekantį arba krentantį vandenį. Rato konstrukcija dažniausiai padaryta iš kieto rėmo (medinis arba metalinis) su pritvirtintais indais arba sparnais.

## Istorija
Nuo XIII a. lietuviai buityje pradėjo naudoti vandens rato principu veikiančius vandens malūnus. Pramonėje vandens ratai pradėti naudoti daug vėliau. 1824 m. Strėvininkų dvare panaudotas pirmasis mechaninis vandens rato variklis.

## Išnašos
Saginas

**Saginas** () – miestas JAV, Mičigano valstijos vidury; Sagino apygardos administracinis centras. Įsikūręs prie Sagino upės, netoli Hurono ežero, apie 160 km į šiaurės vakarus nuo Detroito. 2010 m. JAV gyventojų surašymo duomenimis, turi 51,5 tūkst. gyventojų. Kartu su šalimais esančiais Bei Sičiu ir Midlandu sudaro Vidurio Mičigano aglomeraciją.

## Istorija
Vietovėje pirmieji įsikurdino saukai, nuo kurių, tikėtina, ir kilo pavadinimas *Saginaw*, odžibvių kalba reiškiantis „saukų žemė“.

Miestas įkurtas 1857 m. 1889 m. prie Sagino buvo prijungtos Rytų Sagino ir Pietų Sagino gyvenvietės.

XIX a.–XX a. vid. dėl klestinčios medienos apdirbimo pramonės Saginas buvo svarbus industrinis centras. Tačiau XX a. pab. smukus miesto apdirbamosios pramonės svarbai, Saginą apniko ekonominis sąstingis, privedęs prie nedarbo, nusikalstamumo didėjimo ir gyventojų skaičiaus sumažėjimo. Miesto ūkis buvo perorientuotas į žemės ūkio ir gamybos sektorius (ypatingai automobilių dalių).

## Žymūs žmonės
* Theodore Roethke (1908–1963), poetas, gimęs Sagine
* Stevie Wonder (g. 1950), dainininkas, muzikantas, gimęs Sagine

## Miestai partneriai
Miestai, su kuriais Saginas yra užmezgęs partnerystės ryšius:

*  Tokušima, Japonija
*  Sapopanas, Chaliskas, Meksika
*  Avka, Anambra, Nigerija

## Šaltiniai
Šamašas

**Šamašas** ( = 𒀭𒌓) – sauliškasis dievas senovės akadų–asirų (t. p. kitų semitų) mitologijoje. Atitinka šumerų Utu. Šamašas laikytas, be kita ko, ir teisingumo, įstatymo dievu, dangiškuoju teisėju ir liudytoju.

Šumerų tradicijoje Utu laikytas mėnulio (Nanos) sūnumi, Inanos broliu dvyniu, o akadų tradicijoje Šamašas kai kada laikytas Anu arba Enlilio sūnumi. Svarbiausios Šamašo šventyklos stovėjo Sipare ir Larsoje (abi vadintos *E-babbar* 'Baltieji namai'), bet mažesnių būta ir Babilone, Ūre, Maryje, Nipūre, Ninevijoje. Kylant Šamašo kultui, kitos Mesopotamijos sauliškosios hipostazės, tokios kaip Bunenė, Ninurta, Nergalas, imtos laikyti Šamašo aspektais (pvz., Bunenė – Šamašo vežimo vadeliotojas, Ninurta – rytmečio saulė, Nergalas – vidurdienio saulė).

Šamašas kartu su Nana ir Ištar sudarė trejybę, atitinkančią Anu, Enlilį ir Ea. Šamašo sutuoktine laikoma Aja. Akadų Gilgamešo epe didvyris Gilgamešas, keliaudamas nudobti demono Humbabos, kasryt aukoja Šamašui, kad jo kelionė būtų saugi, be to, jis iš Šamašo gauna 3 ginklus bei sapnus, kuriuos aiškina Enkidu.

Karalius Hamurabis, skelbdamas savo Įstatymą, teigia, kad jis grįstas Šamašo tvarka, o pats karalius save laiko Šamašo įsikūnijimu.

Ikonografijoje Šamašas dažnai vaizduotas kaip sparnuotas saulės ratas, taip pat dažnai perteiktas liūto vaizdiniais.

Vardas Šamašas yra semitiškos kilmės ir reiškia saulę (plg. , , ,  – „saulė“).

## Išnašos
Tarptautinė bobslėjaus ir skeletono federacija

**Tarptautinė bobslėjaus ir skeletono federacija** (, **IBSF**) – tarptautinė sporto federacija, kuri prižiūri ir kuruoja ledrogių sporto ir skeletono oficialias varžybas. Federacijos būstinė įsikūrusi Lozanoje, Šveicarijoje.

## Istorija
1923 m. lapkričio 23 d. atstovai iš Jungtinės Karalystės, Prancūzijos, Šveicarijos, Kanados ir JAV oficialiai įkūrė tarptautinę ledrogių sporto federaciją. Pirmasis tarptautinis kongresas įvyko Paryžiuje, Prancūzijoje.

## Nacionalinės federacijos

* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

## Prezidentai
*  Count Renaud de la Frégeolière 1923–1960
*  Almicare Rotta 1960–1980
*  Klaus Kotter 1980–1994
*  Robert H. Storey 1994–2010
*  Ivo Ferriani nuo 2010 m.

## Nuorodos
* Oficiali svetainė
Bravo

**„Bravo“** (stilizuotai – **BRAVO**) – didžiausias pagal tiražą žurnalas paaugliams vokiečių kalba kalbančiose šalyse. Pirmasis leidimas išėjo 1956 m.

Be Vokietijos, žurnalas taip pat platinamas (platintas) Lenkijoje, Portugalijoje, Serbijoje, Ispanijoje, Rumunijoje, Vengrijoje, Bulgarijoje ir Rusijoje vietos kalbomis.

## Istorija
„Bravo“ įsteigė redaktorius Peter Boenisch. Pirmasis žurnalo leidimas išėjo 1956 m. rugpjūčio 26 d. 30 tūkst. kopijų tiražu ir kainavo 50 pfenigų (apie €1,11 2009 m. kursu). Ant tuometinio viršelio puikavosi Marilyn Monroe portretas.

1968 m. „Pabel Moewig“, „Bauer Verlagsgruppe“ antrinė įmonė, pradėjo žurnalą leisti kas savaitę. Leidyba vykdyta Hamburge, tačiau redakcija išliko įsikūrusi Miunchene.

XX a. 8-ajame dešimtmetyje parduotų žurnalo kopijų skaičius perkopė milijoną. Apie 1996 m. kiekvienas numeris vis dar galėjo pasigirti 1,4 mln. tiražu. 1999 m. tiražas smuktelėjo iki 825 000 kopijų, o vėliau ėmė staigiai kristi žemyn.

2017 m. vasarį nutraukta leidyba Ispanijoje, paskutinis išėjęs numeris buvo 552.

## Išnašos

## Nuorodos
* www.bravo.de – Bravo internetinis portalas (nepriklausomas nuo žurnalo redakcijos personalo)
* www.bravo-archiv.de – Bravo skaitmeninis archyvas (nuo 1956 m.)
Der Spiegel

**„Der Spiegel“** (pažožd. *Veidrodis*) – savaitinis naujienų žurnalas vokiečių kalba, leidžiamas Hamburge. Su 840 tūkst. egz. tiražu per savaitę tai yra vienas didžiausių Europoje žurnalų.

Vokiškai kalbančiose šalyse „Der Spiegel“ daugiausiai garsėja tiriamosios žurnalistikos straipsniais. Per savo gyvavimo laikotarpį žurnalo redakcija padėjo atskleisti ne vieną politinį skandalą, kaip antai 1962 m. Spiegel skandalas ar 1980-ųjų Flick afera. Pasak „The Economist“, tai vienas Europos įtakingiausių žurnalų.

## Istorija
Žurnalą 1947 m. sausio 4 d. įsteigė John Seymour Chaloner, britų armijos karininkas, ir Rudolf Augstein, buvęs Vermachto radijo operatorius, kuris 2000 m. Tarptautinio spaudos instituto pripažintas vienu iš pasaulinės spaudos laisvės herojų.

1994 m. paleista internetinė žurnalo versija *Spiegel Online*, kurios redakcija užsiėmė atskiras personalas.

## Vyriausieji redaktoriai
* 1962–1968: Claus Jacobi
* 1968–1973: Günter Gaus
* 1973–1986: Erich Böhme ir Johannes K. Engel
* 1986–1989: Erich Böhme ir Werner Funk
* 1989–1994: Hans Werner Kilz ir Wolfgang Kaden
* 1994–2008: Stefan Aust
* 2008–2011: Mathias Müller von Blumencron ir Georg Mascolo
* 2011–2013: Georg Mascolo
* 2013–2014: Wolfgang Büchner
* 2015.10.13–dabar: Klaus Brinkbäumer

## Išnašos
Žemutinė Gvinėja

**Žemutinė Gvinėja** (, ) – gamtinė sritis Vidurio Afrikoje, iš rytų juosiama Gvinėjos įlankos. Į Žemutinę Gvinėją visiškai ar iš dalies patenka Kamerūnas, Pusiaujo Gvinėja, Gabonas, Kongo Respublika, Kongo Demokratinė Respublika, Angola.

Apima pakrantės žemumą ir virš jos kylančią Pietų Gvinėjos aukštumą (aukštis iki 3000 m). Klimatas pereinantis iš pusiaujinio (šiaurėje) į atogrąžų pasatinį (pietuose). Metinis kritulių kiekis 1000–1500 mm, pakrantėse žemumoje šiaurėje 3000–4000 mm, pietiniame pakraštyje 100–250 mm, Kamerūno ugnikalnio papėdėje – iki 10 000 mm. Svarbiausia upė – Kongas. Būdingi pusiaujo drėgnieji miškai, įpiečiau nuo Kongo – savanos, pačiuose pietuose – pusdykumės ir dykumos.

Taip pat Žemutine Gvinėja vadinamas Atlanto vandenyno pakrantės ruožas nuo Biafros įlankos (Nigerija) šiaurėje iki Kvanzos žiočių (Angola) pietuose.

## Šaltiniai
Aukštutinė Gvinėja

**Aukštutinė Gvinėja** (, ) – gamtinė sritis Vakarų Afrikoje, iš pietų ir vakarų supama Atlanto vandenyno ir Gvinėjos įlankos. Šiaurėje riboja 10–12 ° š. pl. lygiagretė, rytuose – 9–10 ° r. il. dienovidinis. Į Aukštutinę Gvinėją visiškai ar iš dalies patenka Bisau Gvinėja, Gvinėja, Siera Leonė, Liberija, Dramblio Kaulo Krantas, Togas, Gana, Beninas, Nigerija.

Didžioji teritorijos dalis yra Šiaurės Gvinėjos aukštumoje (aukštis iki 1948 m, Bintumanio k.). Klimatas į pietus nuo 7–8 ° lygiagretės pusiaujinis, nuolat drėgnas, kitur – musoninis, su lietinga vasara ir sausa žiema. Metinis kritulių kiekis nuo 1000–1500 mm šiaurėje iki 4000 mm pajūrio žemumoje. Svarbiausios upės – Nigeris, Volta. Būdingi drėgnieji atogrąžų miškai, aukštažolės savanos.

Taip pat Aukštutine Gvinėja vadinamas Atlanto vandenyno pakrantės ruožas nuo Rošo kyšulio (Bisau Gvinėja) vakaruose iki Biafros įlankos (Nigerija) rytuose.

## Šaltiniai
Lapitai

**Lapitai** () – gr. mitologijoje – Tesalijos gentis, Tesalijos upės dievo Penėjo dukters Stilbės ir Apolono sūnaus Lapito palikuoniai. Lapitai gyveno Osos ir Peliono kalnuose bei miškuose. Lapitai buvo pagarsėję karingumu, tačiau nors giminingi kentaurams, dažnai su jais kovojo. Jie dalyvavo Kalidono medžioklėje ir argonautų žygyje. Lapitus, padedamas Heraklio, įveikė dorėnų pradininko Doro sūnus Aigimijus.
Etnolingvistika

**Etnolingvistika** (dar kitaip *antropologinė lingvistika*) – viena iš kalbotyros krypčių, kuri tiria tam tikros etninės grupės ar tautos, jos kultūros ir papročių santykius su kalba. Tyrinėjamas pasaulėvaizdis, užrašytas kalbos vienetų reikšmėse. Jis atspindi esminius ta kalba kalbančios tautos pasaulėžiūros ir pasaulėjautos bruožus, kultūros ypatumus bei galvosenos ypatybes. Kalboje atsispindi pasaulio samprata, susiklosčiusi per visą tautos istoriją.

## Literatūra
* Gudavičius, Aloyzas. Etnolingvistika. Šiaulių universiteto leidykla, 2009.
Snorri Sturluson

**Snoris Sturlusonas** () – Islandijos valst. veikėjas, istorikas, rašytojas. Parašė mitologijos ir skaldų poetikos traktatą „Jaunesnioji Eda“, Norvegijos karalių istoriją (16 sagų, parašyta ~1220–30 m.). Snorio Sturlusono veikalai yra vertingas sen. islandų literatūros ir Islandijos istorijos šaltinis.
Tarptautinė rogučių sporto federacija

**Tarptautinė rogučių sporto federacija** (, **FIL**) – tarptautinė sporto federacija, kuri prižiūri ir kuruoja rogučių sporto oficialias varžybas. Federacijos būstinė įsikūrusi Zalcburge, Austrijoje.

## Istorija
1957 m. Davose, Šveicarijoje atstovai iš trylikos šalių oficialiai įkūrė tarptautinę rogučių sporto federaciją. 

## Nacionalinės federacijos

* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

## Prezidentai
*  Bert Isatitsch 1957–1994
*  Josef Fendt nuo 1994 m.

## Nuorodos
* Oficiali svetainė
Pasaulio akmenslydžio federacija

**Pasaulio akmenslydžio federacija** (, **WCF**) – tarptautinė sporto federacija, kuri prižiūri ir kuruoja akmenslydžio oficialias varžybas. Federacijos būstinė įsikūrusi Perte, Jungtinėje Karalystėje.

## Istorija
1966 m. atstovai iš Škotijos, Kanados, JAV, Švedijos, Norvegijos ir Šveicarijos oficialiai įkūrė pasaulio akmenslydžio federaciją.

2017 m. prie federacijos prisijungė Afganistanas, Kirgizija, Portugalija ir Saudo Arabija, bei organizacija išsiplėtė iki 60 narių.

## Nacionalinės federacijos

## Prezidentai

*  Allan Cameron 1966–1969
*  Colin Campbell 1969–1979
*  Sven Eklund 1979–1982
*  G. Clifton Thompson 1982–1985
*  Philip Dawson 1985–1988
*  Donald Barcome 1988–1990
*  Günther Hummelt 1990–2000
*  Roy Sinclair 2000–2006
*  Les Harrison 2006–2010
*  Kate Caithness 2010 m. – dabar

## Nuorodos
* Oficiali svetainė
Prabaudos tvenkinys

**Prabaudos tvenkinys** – tvenkinys Lietuvoje, Raseinių rajone, 2 km į pietryčius nuo Raseinių miesto centro. Sudarytas užtvenkus Prabaudos upę (Šaltuonos intakas) 5 km nuo jos žiočių. Tvenkinio ilgis iš šiaurės į pietus – 0,55 km, plotis – iki 0,09 km. Altitudė 90,9 m. Krantai aukštoki, apaugę medžiais. Šiaurvakarinėje pakrantėje stūkso miškelis, jame yra Raseinių piliakalnis. Pasroviui už 0,7 km telkšo Paklanių tvenkinys. Rytinėje pakrantėje įsikūrusi Norgėlų gyvenvietė, į vakarus – Mirklių kolektyvinių sodų gyvenvietė. Šiaurine pakrante eina kelias .

## Šaltiniai
Pramedžiavos tvenkinys

**Pramedžiavos tvenkinys** – tvenkinys Lietuvoje, Raseinių rajone, 5 km į pietus nuo Girkalnio, Pramedžiavos kaime. Sudarytas užtvenkus Bebirvos upę (Šaltuonos intakas) 33 km nuo jos žiočių. Tvenkinio ilgis iš rytų į vakarus – 0,43 km, plotis – iki 0,12 km. Altitudė 86,7 m. Krantai žemi, vietomis apaugę medžiais. Rytinis tvenkinio galas užpelkėjęs. Tvenkinio užtvanka eina kelias Nr.3518 (Girkalnis – Pramedžiava – Karakurai), pietiniu krantu – kelias Nr.3524 (Ražaitėliai – Pramedžiava).

## Šaltiniai
FK Crvena Zemlja

**Nova Neso „Crvena Zemlja“** – Bosnijos ir Hercegovinos futbolo klubas iš Nova Veso.

## Istorija
1974 m. įkurtas klubas. žaisdavo regioninėse pirmenybėse.

## Pasiekimai
Yra žaidę antros pakopos pirmenybėse, bet jose neįsitvirtino.

## Sezonai

|}

## Išnašos

## Nuorodos
* Фудбалски Савез Републике Српске
* Званични сајт клуба Црвена земља 
* RSSSF duomenų bazė
Raseinių I tvenkinys

**Raseinių I tvenkinys** arba **Raseinių bažnyčios tvenkinys** – tvenkinys Lietuvoje, Raseinių rajone, Raseinių mieste. Sudarytas užtvenkus Reizgupio upelį (Šlynos intakas) 10 km nuo jo žiočių. Tvenkinio ilgis iš šiaurės rytų į pietvakarius – 0,22 km, plotis – iki 0,055 km. Yra 3 a sala, sujungta tilteliu su šiaurvakariniu krantu. Altitudė 93,7 m. Krantai žemi. Priešsroviui už 30 m telkšo Raseinių II tvenkinys. Į pietus stovi Raseinių Švč. Mergelės Marijos Ėmimo į dangų bažnyčia.

2014 m. atlikti tvenkinio valymo darbai. 2018 m. įrengtas fontanas, sutvarkytos ir pritaikytos poilsiui tvenkinio pakrantės.

## Šaltiniai
Raseinių III tvenkinys

**Raseinių III tvenkinys** – tvenkinys Lietuvoje, Raseinių rajone, Raseinių mieste. Sudarytas užtvenkus Reizgupio upelį (Šlynos intakas) 10,6 km nuo jo žiočių. Tvenkinio ilgis rytų-pietvakarių-šiaurės kryptimi – 0,4 km, plotis – iki 0,15 km. Altitudė 100,4 m. Krantai žemi. Pietinis ir vakarinis krantai apaugę medžiais. Aplink tvenkinį stovi gyvenamieji namai. Pasroviui už kelio  telkšo Raseinių II tvenkinys.

## Šaltiniai